

**ŠIAULIŲ MIESTO SAVIVALDYBĖS TARYBA**

**SPRENDIMAS**

**DĖL 2019 METŲ ŽEMĖS MOKESČIO TARIFŲ IR NEAPMOKESTINAMOJO ŽEMĖS SKLYPO DYDŽIO NUSTATYMO**

2018 m. gegužės 3 d. Nr. T-167

Šiauliai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos žemės mokesčio įstatymo 6 straipsniu, 8 straipsnio 2 dalies 3 punktu ir atsižvelgdama į Šiaulių miesto savivaldybės administracijos direktoriaus 2018 m. kovo 27 d. įsakymu Nr. A-477 „Dėl darbo grupės sudarymo“ sudarytos darbo grupės siūlymus (2018 m. balandžio 5 d. protokolas Nr. VAK-155), Šiaulių miesto savivaldybės taryba n u s p r e n d ž i a:

1. Nustatyti:

1.1 Šiaulių miesto savivaldybės teritorijoje esančios privačios žemės 2019 metų žemės mokesčio tarifus (procentais nuo žemės mokestinės vertės):

1.1.1. pagal pagrindinę žemės naudojimo paskirtį ir žemės sklypo naudojimo būdą (priedas);

1.1.2. bet kurios pagrindinės paskirties ir naudojimo būdo nenaudojamiems žemės sklypams ir apleistoms žemės ūkio naudmenoms – 4 proc.;

1.2. žemės mokesčiu neapmokestinamą 7 arų žemės sklypo dydį fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0–40 procentų darbingumo lygis arba kurie yra sukakę senatvės pensijos amžių ar yra nepilnamečiai.

2. Nustatyti, kad šis sprendimas įsigalioja nuo 2019 m. sausio 1 d.

Savivaldybės meras Artūras Visockas

Šiaulių miesto savivaldybės tarybos

2018 m. gegužės3 d. sprendimo Nr. T-167

priedas

**2019 METŲ ŽEMĖS MOKESČIO TARIFŲ PAGAL PAGRINDINĘ ŽEMĖS NAUDOJIMO PASKIRTĮ IR ŽEMĖS SKLYPO NAUDOJIMO BŪDĄ LENTELĖ**

|  |  |  |  |
| --- | --- | --- | --- |
| Eil. Nr. | Paskirties arba naudojimo būdo kodas | Paskirties arba naudojimo būdo pavadinimas | Žemės mokesčio tarifas proc. |
| **1** | **2** | **3** | **4** |
| **1.** | **610** | **Žemės ūkio paskirties sklypai** | 0,1 |
| **2.** | **710** | **Miškų ūkio paskirties sklypai** | 0,1 |
| **3.** | **995** | **Kitos paskirties žemės sklypai** |  |
| 3.1. | 314, 327 | Gyvenamosios teritorijos | 0,2 |
| 3.2. | 315 | Visuomeninės paskirties teritorijos | 0,2 |
| 3.3. | 316 | Pramonės ir sandėliavimo objektų teritorijos | 0,4 |
| 3.4. | 317 | Komercinės paskirties objektų teritorijos | 0,4 |
| 3.5. | 318 | Inžinerinės infrastruktūros teritorijos | 0,4 |
| 3.6. | 319 | Rekreacinės teritorijos | 0,4 |
| 3.7. | 320 | Bendro naudojimo teritorijos | 0,2 |
| 3.8. | 323 | Atliekų saugojimo, rūšiavimo ir utilizavimo (sąvartynai) teritorijos | 0,4 |
| 3.9. | 330 | Vienbučių ir dvibučių gyvenamųjų pastatų teritorijos | 0,2 |
| 3.10. | 331 | Daugiabučių gyvenamųjų pastatų ir bendrabučių teritorijos | 0,2 |
| 3.11. | 332 | Susisiekimo ir inžinerinių komunikacijų priežiūros objektų teritorijos | 0,4 |
| 3.12. | 333 | Susisiekimo ir inžinerinių tinklų koridorių teritorijos | 0,2 |
| **4.** |  | Visa kita lentelės 1–3 punktuose nenurodyta žemė | 0,4 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_